ദാരുണമായ അപകടം രക്ഷാപ്രവര്ത്തനത്തിന് വേണ്ടി വന്നത് രണ്ടു മണിക്കൂര് മൈലപ്ര: ശക്തമായ മഴയ്ക്കിടെ മേക്കൊഴൂര് റോഡിലുണ്ടായ ദാരുണമായ അപകടത്തില്പെട്ടവരെ പുറത്തെത്തിക്കാന് രണ്ടുമണിക്കൂറോളം വേണ്ടിവന്നു. ഇന്നലെ വൈകുന്നേരം 6.30ഓടെയാണ് മൈലപ്ര പഞ്ചായത്ത് പടിക്കല് നിന്നും മേക്കൊഴൂരിലേക്കുള്ള റോഡില് തടി ലോറി ഓട്ടോറിക്ഷയ്ക്കു മുകളിലേക്കു മറിഞ്ഞത്. ഓട്ടോറിക്ഷ കണ്ട് സഡന് ബ്രക്കിട്ട ലോറിയുടെ നിയന്ത്രണം നഷ്ടപ്പെട്ട് ഓട്ടോറിക്ഷയ്ക്കു മുകളിലേക്കു മറിയുകയായിരുന്നു.സമീപത്തെ മതിലിനും ലോറിക്കും ഇടയില് ഓട്ടോറിക്ഷ ഞെരിഞ്ഞു. തടി ലോറിക്കടിയില്പെട്ടവരെ രക്ഷപെടുത്താന് ഫയര്ഫോഴ്സും പോലീസും നാട്ടുകാരും ഏറെ പണിപ്പെട്ടു. മഴയും വെളിച്ചക്കുറവും പ്രവര്ത്തനങ്ങളെ ബാധിച്ചുവെങ്കിലും വാഹനത്തിനടിയില്പെട്ട രണ്ടുപേരെ ജീവനോടെ പുറത്തെടുക്കാനായി. ഇടയ്ക്ക് ഇവര്ക്ക് ഓക്സിജനും നല്കിയിരുന്നു. പിഎം റോഡില് പണി നടക്കുന്നതിനാല് വാഹനങ്ങള് മേക്കൊഴൂര് റോഡ് വഴി തിരിച്ചുവിട്ടിരിക്കുകയാണ്. അപകടത്തേ തുടര്ന്ന് റോ ഡില് ഗതാഗതവും തടസപ്പെ ട്ടു.